Държавен вестник, бр. 63, 2020 г., стр. 17

БРОЙ  63	
Д Ъ Р Ж А В Е Н  В Е С Т Н И К 	
СТР.  17  
(8) Общото събрание на университета се 
свиква най-малко веднъж годишно от неговия 
председател по решение на Академичния съ-
вет, по искане на началника на университета 
или на една четвърт от списъчния му състав.
(9) За свикването на Общото събрание 
членовете му се уведомяват от председателя 
(заместник-председателя) на събранието не 
по-късно от 7 дни преди датата на заседанието 
чрез писмена покана, към която се прилагат 
проектът на дневен ред и копие от матери-
алите, предвидени за обсъждане.
(10) Общото събрание е редовно, ако до 30 
минути след обявеното начало са регистри-
рани не по-малко от две трети от списъчния 
му състав.
(11) При определяне на кворума на Общото 
събрание от списъчния състав се изключват 
лицата в отпуск при временна неработо­
способност, поради бременност, раждане, 
осиновяване и за отглеждане на малко дете 
или в командировка извън страната. Общият 
брой на тези лица не може да бъде повече от 
една четвърт от списъчния състав на Общото 
събрание.
(12) При липса на кворум по ал. 10 засе-
данието се отлага с един час. Ако и тогава 
няма кворум, заседанието се отсрочва с една 
седмица.
(13) Заседанията на Общото събрание са 
открити за всички членове на академичната 
общност. Те се ръководят от неговия предсе-
дател, а в негово отсъствие – от заместник-
председателя.
(14) Общото събрание взема решения с 
обикновено мнозинство от присъстващите 
членове с изключение на приемането на проект 
на правилник за устройството и дейността на 
университета и измененията и допълненията 
в него, за което се изисква мнозинство по 
списъчния състав на Общото събрание.
(15) Общото събрание на университета:
1. избира за срока на мандата си с тайно 
гласуване председател и заместник-председа-
тел на Общото събрание измежду хабилити-
раните членове;
2. обсъжда проект на правилник за ус-
тройството и дейността на университета или 
проект за неговото изменение и допълнение и 
чрез началника на университета го предлага 
за издаване от министъра на отбраната;
3. определя броя на членовете на Контрол-
ния съвет и избира с тайно гласуване за срока 
на мандата си председателя, заместник-пред-
седателя и членовете на Контролния съвет;
4. определя числеността, структурния 
състав и съотношението между отделните 
квоти на Академичния съвет и избира с тайно 
гласуване неговите членове;
5. обсъжда и приема годишния доклад на 
началника за състоянието на университета, 
както и заключителния отчет в края на ман-
дата на Общото събрание;
6. приема правилник за дейността на Кон-
тролния съвет;
7. се представлява от неговия председател.
(16) За провеждане на изборите по ал. 15, 
т. 1 Общото събрание избира комисия, в която 
не могат да участват началникът на универ-
ситета и неговите заместници, председателят 
и заместник-председателят на Общото събра-
ние, председателят, заместник-председателят 
и членовете на Контролния съвет.
Чл. 20. Орган за вътрешен контрол върху 
дейността на университета е Контролният 
съвет, който изпълнява своите функции съ-
гласно ЗВО и правилник, приет от Общото 
събрание на университета.
Чл. 21. (1) Към университета се създава 
Съвет на настоятелите, който изпълнява сво-
ите функции съгласно ЗВО.
(2) Съветът на настоятелите се състои от 8 
членове – дарители на университета, личности 
с активна обществена позиция, представители 
на работодатели, на съсловни, браншови и 
професионални организации, представители 
на студентския съвет, на общината, в която е 
седалището на университета, и на министъра 
на образованието и науката.
(3) Петима от членовете на Съвета на на-
стоятелите се избират от Академичния съвет 
с мандат 4 години по предложение на начал-
ника на университета, а останалите трима се 
определят съответно от министъра на обра-
зованието и науката, от кмета на общината, 
в която е седалището на университета, и от 
Курсантско-студентския съвет.
(4) Не могат да бъдат членове на Съвета 
на настоятелите:
1. президентът, вицепрезидентът, народни 
представители, министри, заместник-мини-
стри, председатели на държавни агенции и 
техните заместници, членове на държавни 
комисии, изпълнителни директори на из-
пълнителни агенции и техните заместници, 
областни управители, заместник областни 
управители, общински съветници, кметове, 
кметски наместници, ръководители на дър-
жавни институции, създадени със закон или 
с акт на Министерския съвет, които имат 
функции във връзка с осъществяването на 
изпълнителната власт, и техните заместници;
2. членове на ръководни органи на поли-
тически партии;
3. членове на академичния състав и ад-
министративния персонал на университета с 
изключение на лицата, заемали длъжността 
началник на университета.
(5) Съветът на настоятелите избира пред-
седател измежду своите членове.
Чл. 22. (1) Академичният съвет е орган за 
ръководство на учебната и научната дейност 
на университета.
(2) Академичният съвет се състои от 25 
до 45 членове и включва представители на: 
академичния състав – военнослужещи и ци-